Na osnovu člana 33. Zakona o radu („Službeni glasnik Republike Srpske“ broj 01/16, 66/18, 91/21 – Odluka Ustavnog suda Republike Srpske i 119/21), poslodavac \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: poslodavac), i radnik \_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_, sa završenom \_\_\_\_\_\_\_\_\_\_, (u daljem tekstu: radnik), zaključuju:

**UGOVOR O RADU NA NEODREĐENO VRIJEME**

1. Ovim ugovorom zasniva se radni odnos između poslodavca i radnika na neodređeno vrijeme.

Radnik stupa u radni odnos dana \_\_\_\_\_\_\_\_\_\_\_\_. godine i raspoređuje se na radno mjesto, odnosno poslove \_\_\_\_\_\_\_\_\_\_\_\_\_\_\_\_\_\_\_\_\_\_.

1. Radno vrijeme radnika iznosi 40 časova u radnoj sedmici i raspoređuje se u petodnevnoj radnoj sedmici, sa jednokratnim rasporedom radnog vremena.
2. Za redovan rad i prosječno ostvarene rezultate rada radnik ostvaruje osnovnu bruto platu u iznosu od 1.344,26 konvertibilnih maraka mjesečno, odnosno neto platu u iznosu od 900,00 konvertibilnih maraka.
3. Plata iz tačke 3. ovog ugovora, pored uvećanja od 0,3% za svaku godinu radnog staža radnika, uvećava se:

* po osnovu prekovremenog rada
* po osnovu rada na dan republičkog praznika, odnosno drugog dana kada se po Zakonu ne radi
* po osnovu noćnog rada
* po osnovu pripravnosti
* po osnovu rada na radnom mjestu sa otežanim uslovima rada
* po drugim osnovama regulisanih Zakonom o radu.

1. Po osnovu radnog učinka utvrđenog kolektivnim ugovorom, pravilnikom o radu, osnovna plata radnika iz tačke 3. može se uvećati, odnosno maksimalno umanjiti za iznose propisane kolektivnim ugovorom i pravilnikom o radu.
2. Poslodavac će radniku platu isplaćivati mjesečno, a najkasnije do 20-og u mjesecu, odnosno kraja tekućeg mjeseca za prethodni mjesec, ukoliko platu isplaćuje mjesečno.
3. Radniku ili njegovoj porodici pripada pomoć u slučaju:

* smrti radnika;
* smrti člana porodice;
* nastupanja teške invalidnosti ili dugotrajne bolesti radnika;
* u drugim slučajevima regulisanim Zakonom o radu.

1. Pravo na odmore, odsustva, zaštitu na radu, zaštitu prava iz radnog odnosa i sva druga prava po osnovu rada koja nisu posebno uređena ovim ugovorom, radnik ostvaruje u skladu sa odredbama Zakona o radu, drugih propisa, kolektivnih ugovora i opštih akata poslodavca, sa kojima je radnik upoznat prilikom zaključivanja ovog ugovora.
2. Poslodavac će, u skladu sa zakonom, radnika prijaviti na obavezne vidove osiguranja u Jedinstveni sistem registracije, kontrole i naplate doprinosa i radniku uručiti kopiju prijave.
3. Poslodavac može radniku otkazati ovaj ugovor:

* ako ne ostvaruje rezultate rada ili nema potrebna znanja i sposobnosti za obavljanje poslova na kojima radi;
* ako je pravosnažno osuđen za krivično djelo na radu ili u vezi sa radom;
* ako usljed tehnoloških, ekonomskih ili organizacionih promjena prestane potreba za obavljanjem određenog posla ili dođe do smanjenja obima posla, a poslodavac ne može radniku obezbijediti drugi posao;
* ako radnik odbije zaključenje aneksa Ugovora u smislu člana 170.stav 1 t od 1) do 4) Zakona o radu;
* ako se ne vrati na rad kod poslodavca u roku od pet dana od dana isteka roka mirovanja radnog odnosa iz člana 94.Zakona o radu, odnosno neplaćenog odsustva iz člana 93.Zakona o radu;
* ako radnik svojom krivicom učini težu povredu radne obaveze ili discipline utvrđene Zakonom o radu i kolektivnim ugovorom.

U slučajevima iz alineja 1,3 i 4 ove tačke radnik ima prava na otkazni rok u trajanju od 30 dana i otpremninu, u skladu sa Zakonom i kolektivnim ugovorom.

1. Radnik može poslodavcu otkazati ovaj ugovor bez obaveze navođenja razloga. Otkaz Ugovora o radu radnik dostavlja poslodavcu u pisanom obliku, najkasnije 15 dana prije dana koji je radnik naveo kao dan prestanka radnog odnosa.

Radnik može otkazati ovaj ugovor zbog povrede obaveza od strane poslodavca koji proizilaze iz Zakona o radu, drugih propisa, opštih akata i ovog Ugovora. U ovom slučaju otkaz se poslodavcu može dostaviti najkasnije jedan dan prije dana koji je radnik naveo kao dan prekida radnog odnosa.

1. Poslodavac može radniku ponuditi izmjenu sadržaja ovog ugovora (aneks Ugovora) u slučajevima propisanim Zakonom o radu.
2. U slučaju da se nakon zaključenja ovog ugovora zaključi kolektivni ugovor kod poslodavca, odnosno njegove izmjene i dopune, ili se na poslodavca proširi primjena Opšteg ili posebnog kolektivnog ugovora, kojima su propisana povoljnija prava po osnovu rada ili njihov obim u odnosu na odredbe ovog Ugovora, na međusobna prava i obaveze radnika i poslodavca će se primjenjivati odredbe koje su povoljnije za radnika.
3. Ovaj ugovor je zaključen dana \_\_\_\_\_\_\_\_\_\_\_\_\_\_\_\_\_. godine u \_\_\_\_\_\_\_\_\_\_
4. Stupanjem na snagu ovog ugovora prestaje da važi Ugovor o radu na neodređeno vrijeme od \_\_\_\_\_\_\_\_\_\_\_\_\_. godine i svi pripadajući aneksi koji se vežu za taj ugovor.
5. Ugovor o radu na neodređeno vrijeme zaključen je u dva istovjetna primjerka, od kojih svaka ugovorna strana zadržava po jedan primjerak.

Ugovorne strane

Radnik: Poslodavac:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_